ai4bharat/Pralekha huggingface dataset:
কয়লামন্ত্রক
কয়লা প্রকল্পগুলি অগ্রাধিকারের ভিত্তিতে বৃক্ষ রোপনের মাধ্যমে দ্রুত বনসৃজন করছে
নতুন দিল্লি, ১৩ সেপ্টেম্বর, ২০২১
খনি থেকে কয়লা উত্তোলনের পর সংশ্লিষ্ট এলাকার জমি অনুর্বর হয়ে পড়ে বলে একটি ধারণা রয়েছে। এই ভাবনা থেকে সরে এসে কোল ইন্ডিয়া লিমিটেড  সংশ্লিষ্ট এলাকাগুলির জমির মান পুরুদ্ধার যেমন করছে , সেখানে সবুজের পরিমাণও বৃদ্ধি করছে। খোলা মুখ কয়লা খনি এলাকায় মাটি দিয়ে বুজিয়ে সেখানে ঘন বনাঞ্চল তৈরি করা হচ্ছে, এর মাধ্যমে পরিবেশে ভারসাম্য বজায় থাকবে।
এধরণের একটি প্রকল্প হল জয়ন্ত ওপেনকাস্ট কোল প্রোজেক্ট। মধ্যপ্রদেশের সিংগ্রাউলি জেলায় পরিত্যাক্ত কয়লা খনিটিকে আবারও আগের অবস্থায় ফিরিয়ে আনা হচ্ছে। সেখানে সবুজের পরিমাণ বাড়ানো হচ্ছে। কোল ইন্ডিয়ার সহযোগী সংস্থা নর্দান কোল ফিল্ড এই প্রকল্পের কাজ করছে। কয়লা মন্ত্রকের প্রাপ্ত তথ্য অনুযায়ী উপগ্রহ মারফৎ পাওয়া ছবি থেকে দেখা যাচ্ছে, সংশ্লিষ্ট এলাকায় কয়লা তোলার আগে যত গাছপালা ছিল, এখন তার থেকে বেশি গাছপালা রয়েছে। ১৯৭৫ – ৭৬ সালে ঐ অঞ্চলের কয়লা উত্তোলনের কাজ শুরু হয়। প্রায় ৩২০০ হেক্টর এলাকা থেকে ২ কোটি ৫০ লক্ষ টন কয়লা প্রতি বছর উত্তোলন করা হতো। এর পর সেই কয়লা উত্তরপ্রদেশের শক্তিনগরে এনটিপিসি-র তাপবিদ্যুৎ কেন্দ্রে পাঠানো হত।
মধ্যপ্রদেশ রাজ্য বন বিকাশ নিগম লিমিটেডের সহযোগিতায় এখন পরিত্যাক্ত খনি অঞ্চলে জাম, জঙ্গল জিলিপি, তিল, মহুয়া, সুবাবুল, বেল, নিম, বাঁশ, বোগন ভিলিয়া, গুলমোহর ইত্যাদি গাছের চারা ঐ এলাকায় রোপন করা হয়েছে।
বর্তমানে যে সব কয়লা প্রকল্পগুলি রয়েছে, তাদের জন্য খনি থেকে কয়লা উত্তোলনের পর সংশ্লিষ্ট অঞ্চলকে পূর্বাবস্থায় ফিরিয়ে দেওয়া বাধ্যতামূলক। ঐ অঞ্চলে খনি এলাকায় ভরাট করে সেখানে বনসৃজন করতে হবে। যাতে পরিবেশের ভারসাম্য বজায় থাকে।
CG/CB/SFS
(Visitor Counter : 105
পরিসংখ্যানএবংকর্মসূচিরূপায়ণমন্ত্রক
সরকারি পরিসংখ্যান পদ্ধতি ও প্রক্রিয়ার নির্দিষ্ট গুণমান নিশ্চিত করার লক্ষ্যে বিশেষ রূপরেখা ঘোষিত
নয়াদিল্লি, ২১ মে, ২০১৮
সরকারি পরিসংখ্যান পদ্ধতি ও প্রক্রিয়ার প্রতিটি পর্যায়ে যাতে নির্দিষ্ট গুণমান নিশ্চিত করা যায়, সেজন্য সরকারি পরিসংখ্যানের কাজে গুণমান নিশ্চিতকরণ সম্পর্কিত একটি সাধারণ রূপরেখা প্রকাশ করেছে কেন্দ্রীয় সরকার। কেন্দ্রীয় পরিসংখ্যান ও কর্মসূচি রূপায়ণ মন্ত্রকের উদ্যোগে একটি বিজ্ঞপ্তির আকারে এটি প্রকাশিত হয়েছে ৬ই এপ্রিল, ২০১৮-র সরকারি গেজেটে। প্রশাসনিক পরিসংখ্যান সহ যে কোন ধরণের পরিসংখ্যান সম্পর্কিত বিষয়ে সরকারি কার্যালয়গুলি এখন থেকে এই রূপরেখা অনুসরণ করতে পারবে।
পরিসংখ্যান সম্পর্কিত কোন সংগ্রহ বা সঙ্কলন তৈরির সঙ্গে যুক্ত সরকারি কর্মীদের কাছে এই রূপরেখা খুবই গুরুত্বপূর্ণ বলে সরকার মনে করে। এছাড়াও, পরিসংখ্যান সম্পর্কিত বিভিন্ন তথ্য ও সিদ্ধান্ত গ্রহণের কাজে একটি গুরুত্বপূর্ণ নথি হিসাবেও এটি কাজ করে যাবে।
কেন্দ্র ও রাজ্য তথা কেন্দ্রশাসিত অঞ্চল কর্তৃপক্ষের পরিসংখ্যান সংস্থাগুলিকে পরামর্শ দেওয়া হয়েছে এই রূপরেখা অনুসরণ করে কাজ করে যাওয়ার।
পরিসংখ্যান সম্পর্কিত এই বিশেষ রূপরেখাটির হদিশ পাওয়া যাবে http://mospi.nic.in/sites/default/files/main_menu/gazette_notification/notification_6apr18.pdf - এই ওয়েবসাইটটিতে।
CG/SKD/DM/…
(Visitor Counter : 23
কেন্দ্রীয়লোকসেবাআয়োগ
মে মাসে নিয়োগের ফল চূড়ান্ত করল ইউপিএসসি
নতুন দিল্লি, ১২ জুলাই, ২০২৩
ইউনিয়ন পাবলিক সার্ভিস কমিশন মে মাসে নিম্নলিখিত নিয়োগের ফল চূড়ান্ত করেছে। যে সব প্রার্থীর নাম সুপারিশ করা হয়েছে, তাঁদের ব্যক্তিগতভাবে ডাকযোগে তা জানিয়ে দেওয়া হয়েছে। অন্যদের আবেদনপত্র বিবেচনা করা হলেও, তাঁদের ইন্টারভিউয়ে ডাকা/নাম সুপারিশ করা সম্ভব হয়নি।
প্রার্থীদের তালিকা দেখতে এখানে ক্লিক করুন –
https://static.pib.gov.in/WriteReadData/specificdocs/documents/2023/jul/doc2023712221601.pdf
CG/ MP /SKD/ ReleaseID: 1938838/ 12 July, 2023/ W- 74
(Visitor Counter : 53
রেলমন্ত্রক
ভারতীয় রেলওয়ে বন্দেভারত, তেজস, এলএইচবি, ভিস্টাডম জাতীয় কোচ তৈরি করছে
নতুন দিল্লি, ৩০ জুলাই , ২০২১
ভারতীয় রেলে ২০১৯-২০ বছরে অপেক্ষমাণ তালিকায় থাকা ৫ কোটি যাত্রী ট্রেনে জায়গা না পেয়ে বাদ পড়েছেন। এই অভাব পূরণের জন্য ভারতীয় রেলওয়ে বন্দে ভারত, তেজস, এলএইচবি, ভিস্টাডম জাতীয় কোচ তৈরি শুরু করেছে। এর পাশাপাশি, সরকারি এবং বেসরকারি অংশীদারিত্ব বা পিপিপি মডেলের জন্য ভারতীয় রেলওয়ে ১২ টি ক্লাস্টারে ১৫১ টি ট্রেন  অন্তর্ভুক্ত করেছে। এজন্য দরপত্র আহ্বান করা হয়েছে। এর কারণে অবশ্য প্রচলিত যাত্রীবাহী ট্রেন গুলি চলাচলে কোনো রকম বাধার সৃষ্টি হবে না। বর্তমানে যে ট্রেনগুলো চলাচল করছে তার অতিরিক্ত হিসাবে পিপিপি মডেলের ট্রেন গুলির কথা বলা হয়েছে। পিপিপি মডেলে যে সমস্ত ট্রেন গুলিকে নিয়ে আসা হয়েছে সে সম্পর্কে বিস্তারিত রেলের ওয়েবসাইটে আপলোড করা হয়েছে। এই ওয়েবসাইট নম্বর হচ্ছে- http://www.indian railways.gov.in/ IndicativeRoutesfor12clusters.pdf
১২টি ক্লাস্টারের জন্য দরপত্র নেওয়া শুরু হয়েছে গত ২৩ জুলাই, ২০২০ থেকে।
ভারতীয় রেলকে বেসরকারিকরণ করার কোন প্রস্তাব সরকারের নেই।
আজ রাজ্যসভায় এক লিখিত প্রশ্নের জবাবে রেলমন্ত্রী অশ্বিনী বৈষ্ণব এই তথ্য জানিয়েছেন।
CG/ SB
(Visitor Counter : 83
নির্বাচনকমিশন
লোকসভা নির্বাচনের চতুর্থ পর্যায়ে পশ্চিমবঙ্গে ভোট পড়েছে ৭৬.৪৪% ; পঞ্চম দফায় সব বুথে কেন্দ্রীয় বাহিনী থাকবে বলে রাজ্যের মুখ্য নির্বাচনী আধিকারিক জানিয়েছেন
কলকাতা, ২৯ এপ্রিল, ২০১৯
লোকসভা নির্বাচনের চতুর্থ পর্বে আজ পশ্চিমবঙ্গে ৮টি কেন্দ্র সহ ৯টি রাজ্যে একাত্তরটি আসনে ভোট নেওয়া হয়।দেশের মধ্যে পশ্চিমবঙ্গের আটটি আসনে ভোটদানের হারছিল সরবোচ্চ। বিকেল ৫টা পর্যন্ত এই পরিমাণ ছিল ৭৬.৪৪ % ।এই সময়ে বহরমপুরে ৭৬.১৬%, কৃষ্ণনগরে ৭৬.৫৫%, রানাঘাট  আসনে ৭৮.৩৩%, বর্ধমানপূর্ব  আসনে ৭৬.৯২%, বর্ধমান-দুর্গাপুরে ৭৫.৩১ %, আসানসোলে ৭৩. ৬৪%, বোলপুর  আসনে ৭৭.৯৫% এবং বীরভূমে ৭৬. ৬৯% ভোট পড়েছে।পশ্চিমবঙ্গের মুখ্য নির্বাচনী আধিকারিক ডঃ আরিজ আফতাব সাংবাদিক সম্মেলনে জানিয়েছেন সার্ভিস ভোটার সহ মোট ১ কোটি ৩৪ লক্ষ৮৪ হাজার ১৪৪ জন তাঁদেরগণতান্ত্রিক অধিকার প্রয়োগ করেছেন। আজ কৃষ্ণগঞ্জ  বিধানসভা কেন্দ্রেও ভোট নেওয়া হয়। এই আসনে ভোট পড়েছে ৭৯.৫৯ %।
রাজ্যে এই পর্বে ৯৬% বুথে মোট ৫৬১ কোম্পানি কেন্দ্রীয় বাহিনী মোতায়েন ছিল। ডঃ আফতাব জানিয়েছেন পঞ্চম দফায় সব বুথেই কেন্দ্রীয় বাহিনী মোতায়েন করা হবে।
তিনি জানিয়েছেন, বিক্ষিপ্ত কিছু ঘটনা ছাড়া আজকের ভোটগ্রহণ পর্ব ছিল শান্তিপূর্ণ। কেতুগ্রামে ১০৪ এবং ১০৭ নম্বর ভোটগ্রহণ কেন্দ্রে এবং ইলামবাজারে ৩৪ নম্বর কেন্দ্রেপ্রিসাইডিং অফিসারদের সরিয়ে দেওয়া হয়েছে।
ডঃ আফতাবের সঙ্গে ওই সাংবাদিক সম্মেলনে উপস্থিত ছিলেন পশ্চিমবঙ্গ পুলিশের অতিরিক্ত মহা নির্দেশক  শ্রী সিদ্ধিনাথ গুপ্তা।তিনি জানিয়েছেন নির্দিষ্ট কিছুঘটনার ভিত্তিতে ৬টি এফ আই আর দায়ের করা হয়েছে। সতর্কতা মূলক ব্যবস্থা হিসেবে ১৪৫ জনকে গ্রেপ্তার করা হয়েছে। তিনি আরো জানিয়েছেন, ৬টি বোমা উদ্ধার করা হয়েছে।
CG/CB
(Visitor Counter : 80
সামাজিকন্যায়ওক্ষমতায়নমন্ত্রক
ভিন্নভাবে সক্ষমদের ক্ষমতায়নের জন্য ২০২১ এবং ২০২২ সালের জাতীয় পুরস্কার
নয়াদিল্লি, ২৩ জুলাই, ২০২২
ভিন্নভাবে সক্ষমদের ক্ষমতায়ন দপ্তর ১৪ জুলাই এক বিজ্ঞপ্তিতে ২০২১ এবং ২০২২ সালের জাতীয় পুরস্কার প্রদানের জন্য আবেদনপত্র আহ্বান করেছে। ১৫ জুলাই থেকে ২৮ আগস্টের মধ্যে পুরস্কার সংক্রান্ত অনলাইন পোর্টাল www.awards.gov.in-এ আবেদন জমা দিতে হবে। দপ্তরের ওয়েবসাইট - www.disabilityaffairs.gov.in-এ বিজ্ঞাপনটি দেওয়া রয়েছে। বিভিন্ন রাজ্য ও কেন্দ্রশাসিত অঞ্চলকে এই পুরস্কারের বিষয়ে প্রচার চালানোর জন্য ১৯ জুলাই চিঠি পাঠানো হয়েছে।
(PG/CB/DM/
প্রধানমন্ত্রীরদপ্তর
ভিয়েতনামের প্রধানমন্ত্রীর সঙ্গে সাক্ষাৎ করলেন প্রধানমন্ত্রী
নয়াদিল্লি, ২০ মে, ২০২৩
প্রধানমন্ত্রী শ্রী নরেন্দ্র মোদী হিরোশিমায় জি-৭ শিখর সম্মেলনের ফাঁকে ভিয়েতনামের প্রধানমন্ত্রী ফাম মিন চিনের সঙ্গে সাক্ষাৎ করলেন।
দ্বিপাক্ষিক সর্বাত্মক কৌশলগত অংশীদারিত্বের দ্রুত অগ্রগতি নিয়ে উভয় নেতা পর্যালোচনা করেন। তাঁরা দ্বিপাক্ষিক বাণিজ্য ও বিনিয়োগ সম্বন্ধ আরও গভীর এবং উচ্চ পর্যায়ের বিনিময় নিয়ে সহমত হয়েছেন।
প্রতিরক্ষা, সুদৃঢ় সরবরাহ-শৃঙ্খল গড়ে তোলা, শক্তি, বিজ্ঞান ও প্রযুক্তি, মানবসম্পদ উন্নয়ন এবং মানুষে মানুষে সম্বন্ধ ও সংস্কৃতির ক্ষেত্রে বিবিধ সম্ভাবনা নিয়ে তাঁদের মধ্যে আলোচনা হয়েছে।
আঞ্চলিক বিকাশের বিষয়ে উভয় নেতা সদর্থক মতবিনিময় করেছেন। আসিয়ান ও ভারত - প্রশান্ত মহাসাগরীয় সহযোগিতার বিষয়েও তাঁদের মধ্যে আলোচনা হয়।
ভারতের জি-২০ সভাপতিত্ব নিয়ে শ্রী মোদী ভিয়েতনামের প্রধানমন্ত্রী-কে জানিয়ে বলেন, গ্লোবাল সাউথ – এর সম্ভাবনার দিকটিকেও ভারত বিশেষ গুরুত্ব দিচ্ছে।
PG/AB/SB
(
পর্যটনমন্ত্রক
চিকিৎসা এবং আরোগ্য বিষয়ক পর্যটনের জন্য পথনির্দেশিকা ও জাতীয় কৌশলের খসড়া বিষয়ে মতামত/পরামর্শ প্রদানের আহ্বান জানিয়েছে পর্যটন মন্ত্রক
নয়াদিল্লী, ১৮ জুন, ২০২১
চিকিৎসা বা স্বাস্থ্যের কারণে ভ্রমণ, পর্যটন অথবা বিশ্ব স্বাস্থ্য পরিষেবা বিষয়ক পর্যটন ক্ষেত্রে ব্যাপক পরিবর্তন লক্ষ্য করা যাচ্ছে। সাধারণত হাঁটু, কার্ডিয়াক সার্জারি, ডেন্টাল সার্জারি, কসমেটিক সার্জারির মতো জটিল অথচ বিশেষ শল্যচিকিৎসার কারণে এদেশে আসা ভ্রমণকারীদের চিকিৎসা সংক্রান্ত পরিষেবার চাহিদা ক্রমশই বাড়ছে। তাই চিকিৎসা সংক্রান্ত ভ্রমণ এবং আরোগ্যের বিষয়ে পর্যটন বৃদ্ধির সম্ভাবনা রয়েছে। তবে তারজন্য ভালো স্বাস্থ্য পরিষেবার সুযোগ-সুবিধা, আতিথেয়তা, অন্যান্য সুবিধা, অত্যাধুনিক চিকিৎসার মতো ব্যবস্থা করতে হবে। স্বাস্থ্য পরিষেবা এবং পর্যটন বিশ্বের সবচেয়ে দ্রুত পরিবর্তনশীল শিল্প। বছরের পর বছর ধরে ভারত চিকিৎসা ভিত্তিক ভ্রমণের জন্য বিশ্বের অন্যতম গন্তব্যস্থল হিসেবে উঠে এসেছে। এমনকি আয়ুষের মাধ্যমে ঐতিহ্যবাহী চিকিৎসার ওপর বিশেষ জোর দেওয়া হয়েছে। ভারত যোগচর্চা ও স্বাস্থ্যের পক্ষে অনুকূল গন্তব্যস্থল হয়ে উঠেছে।
এই প্রেক্ষাপটে কেন্দ্রীয় পর্যটন মন্ত্রক চিকিৎসা ভিত্তিক পর্যটনের বিপুল সম্ভাবনার দিকে লক্ষ্য রেখে এ বিষয়ে প্রচার ও উন্নয়নে সক্রিয়ভাবে কাজ করে চলেছে। পর্যটন মন্ত্রক এরই অঙ্গ হিসেবে চিকিৎসা এবং সুস্থতা বিষয়ক পর্যটনের জন্য একটি জাতীয় কৌশলের খসড়া ও পথনির্দেশিকা তৈরি করেছে। মন্ত্রকের ওয়েবসাইট https://tourism.gov.in/-এ ‘কী নতুন’-এর আওতায় এটি পাওয়া যাবে। এই খসড়া পরিকল্পনা নথি আকারে চূড়ান্ত করার আগে পর্যটন মন্ত্রক এ বিষয়ে সকলের কাছ থেকে মতামত/পরামর্শ জানতে চেয়েছে। আগামী ৩০ জুনের মধ্যে নিম্নলিখিত ইমেল আইডি-তে মতামত বা পরামর্শ জানানো যাবে।
js.tourism[at]gov[dot]in , bibhuti.dash72[at]gov[dot]in , prakash.om50[at]nic[dot]in
CG/SS/NS
(Visitor Counter : 364
মানবসম্পদবিকাশমন্ত্রক
কেন্দ্রীয় শিক্ষামন্ত্রী ২০২১- এর সিবিএসসি বোর্ডের পরীক্ষার দিন ঘোষণা করলেন
নতুন দিল্লি, ৩১ ডিসেম্বর, ২০২১
কেন্দ্রীয় শিক্ষা মন্ত্রী রমেশ পখরিয়াল নিশাঙ্ক ২০২১- এর সিবিএসসি বোর্ডের পরীক্ষার দিন আজ ঘোষণা করেছেন। শ্রী পোখরিয়াল জানিয়েছেন যে, দশম ও দ্বাদশ শ্রেণীর এই পরীক্ষা শুরু হবে ৪ মে, ২০২১। চলবে ১০ জুন ২০২১ পর্যন্ত। দশম এবং দ্বাদশ শ্রেণির পরীক্ষার ফল প্রকাশিত হবে ১৫ জুলাই, ২০২১।
তিনি আরো জানিয়েছেন যে, দ্বাদশ শ্রেণীর ব্যবহারিক পরীক্ষা নেওয়া শুরু হবে ১ মার্চ, ২০২১ থেকে।
কেন্দ্রীয় শিক্ষামন্ত্রী জানান, বর্তমানে করোনা জনিত অতিমারি পরিস্থিতিতে দেশের বিদ্যালয় গুলির ছাত্র-ছাত্রী ও শিক্ষকরা এক অভূতপূর্ব ও অনিশ্চিত অবস্থার মধ্যে রয়েছেন। এরকম পরিস্থিতিতে শিক্ষকরা অক্লান্ত পরিশ্রম করে চলেছেন যাতে ছাত্র-ছাত্রীদের পড়াশোনার ক্ষেত্রে কোন অসুবিধা না হয়। কেন্দ্র সরকারও ডিজিটাল মাধ্যমে পড়াশোনা চালিয়ে যাওয়ার জন্য বহুবিধ ব্যবস্থা গ্রহণ করেছেন।
শিক্ষামন্ত্রী জানান, শিক্ষার্থী, শিক্ষক এবং অভিভাবকদের মতামত নিয়ে পরীক্ষার দিনক্ষণ ঘোষণা করা হয়েছে।
কেন্দ্রীয় মন্ত্রী পরীক্ষার্থীদের তাঁর আগাম শুভেচ্ছা জানিয়েছেন।
অর্থমন্ত্রক
ভারতের অংশীদারিত্বের সঙ্গে ভুটানস ট্যাক্স ইন্সপেক্টর উইথআউট বর্ডাস  কর্মসূচির সূচনা
নতুন দিল্লি, ২৩শে জুন, ২০২১
ভুটানে আজ রাষ্ট্রসংঘের উন্নয়ন কর্মসূচি  এবং অর্থনৈতিক সহযোগিতা ও উন্নয়ন সংস্থা  –এর যৌথ উদ্যোগে “ট্যাক্স ইন্সপেক্টর উইথআউট বর্ডাস ” কর্মসূচির সূচনা হয়েছে। এই কর্মসূচিতে ভারতকে অংশীদার হিসেবে নির্বাচিত করা হয়েছে। এমনকি এই কর্মসূচির জন্য ভারত, ভুটানকে কর বিশেষজ্ঞ পাঠিয়ে সাহায্য করবে।
আশা করা যাচ্ছে, এই কর্মসূচির মেয়াদকাল প্রায় ২৪ মাস। এই সময়কালের মধ্যে ভারত, ইউএনডিপি এবং টিআইডব্লুবি সচিবালয়ের সহযোগিতায় ভুটানকে কর ক্ষেত্রে পরীক্ষকদের প্রযুক্তিগত জ্ঞান – দক্ষতা বৃদ্ধিতে সাহায্য করবে। এই কর্মসূচির মাধ্যমে ভুটানে কর পরীক্ষকদের সেরা প্রশিক্ষণ দেওয়া হবে।
কেন্দ্রীয় প্রত্যক্ষ কর পর্ষদ  এর চেয়ারম্যান শ্রী জে বি মহাপাত্র, ভুটানের রাজস্ব ও শুল্ক বিভাগের কার্যকরি মহানির্দেশকের সঙ্গে ভিডিও কনফারেন্সের মাধ্যমে এই কর্মসূচির সূচনা অনুষ্ঠানে যোগ দেন। অনুষ্ঠানে ভুটান, ইউএনডিপি, ওইসিডি –এর শীর্ষ আধিকারিক,টিআইডব্লুবি সচিবালয়ের আধিকারিক এবং একাধিক কর বিশেষজ্ঞ সহ অন্যান্য শীর্ষ আধিকারিকরা উপস্থিত ছিলেন। এই কর্মসূচিটি ভারত এবং ভুটানের মধ্যে নিরন্তর সহযোগিতা চালিয়ে যাওয়ার ক্ষেত্রে আরো একটি উল্লেখযোগ্য মাইল ফলক।
CG/SS/SFS
(Visitor Counter : 142
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী শ্রী অমিত শাহ পূজ্যপাদ সন্ত আচার্য শ্রী পুরুষোত্তমপ্রিয়দাসজি স্বামীশ্রী মহারাজজির প্রয়াণে গভীর শোক ব্যক্ত করেছেন
নয়াদিল্লি, ১৬ জুলাই, ২০২০
পরম পূজ্য সন্ত আচার্য শ্রী পুরুষোত্তমপ্রিয়দাসজি স্বামীশ্রী মহারাজজির প্রয়াণে কেন্দ্রীয় মন্ত্রী শ্রী অমিত শাহ গভীর শোক ব্যক্ত করেছেন। শ্রী পুরুষোত্তমপ্রিয়দাসজি স্বামীশ্রী মহারাজজি লক্ষ লক্ষ মানুষের জীবনের অন্ধকার দূর করেছেন।
কেন্দ্রীয় স্বরাষ্ট্র মন্ত্রী এক ট্যুইট বার্তায় বলেছেন, আচার্যর আধ্যাত্মিক শিক্ষা ও সমাজের প্রতি নিঃস্বার্থ অবদান অতুলনীয়। আচার্য শ্রী পুরুষোত্তমপ্রিয়দাসজি স্বামীশ্রী মহারাজজির জীবন জ্ঞান ও মূল্যবোধে পরিপূর্ণ ছিল, তিনি মানবতার জন্য তাঁর জীবন উৎসর্গ করেছিলেন।
মন্ত্রী আরও বলেন, পূজ্যপাদ সন্তের প্রয়াণে সমাজের অপুরণীয় ক্ষতি হল। তিনি এই মহান আত্মার শান্তি কামনা করেন এবং বিশ্ব জুড়ে তাঁর ভক্তদের এই সঙ্কট থেকে বেরিয়ে আসার মানসিক জোর প্রার্থনা করেন।
আচার্য শ্রী পুরুষোত্তমপ্রিয়দাসজি স্বামীশ্রী মহারাজ মণিনগর শ্রী স্বামীনারায়ণ গদি সংস্থানের আধ্যাত্মিক গুরু ছিলেন। তিনি ছিলেন পঞ্চম আচার্য। বর্তমানে শ্রী স্বামীনারায়ণ গদির আচার্য পদে তিনি অধিষ্ঠিত ছিলেন।
CG/CB/DM
(Visitor Counter : 126
আবাসনএবংশহরাঞ্চলেরদারিদ্র্যদূরীকরণমন্ত্রক
দেশের যুবক-যুবতীরা এই সপ্তাহান্তে স্বচ্ছতাকে বেছে নিয়েছেন
চার হাজারের বেশি শহর ভারতীয় স্বচ্ছতা লিগের দ্বিতীয় পর্বে যোগদান করেছে
নতুন দিল্লি, ১৯ সেপ্টেম্বর, ২০২৩
স্বচ্ছ ভারত মিশন – শহরাঞ্চলে নতুন গতি এসেছে। চার হাজারের বেশি শহর ভারতীয় স্বচ্ছতা লিগ -এর দ্বিতীয় পর্বে অংশগ্রহণ করছে। আইএসএল হল দেশের যুবসম্প্রদায়ের নেতৃত্বাধীন এক আন্তঃশহর উদ্যোগ, যা দেশের যুবক-যুবতীদের স্বচ্ছতা বিষয়ক কাজে অংশ নিতে উদ্বুদ্ধ করে। আইএসএল-এর অংশ হিসেবে বিভিন্ন শহরের দলগুলি সমুদ্রতট, পর্যটন স্থল, পার্বত্য এলাকা পরিচ্ছন্ন করার কাজ করবে। ২০২২ সালে আইএসএল-এর উদ্বোধনী পর্ব ব্যাপক সাফল্য লাভ করে। প্রায় অর্ধ লক্ষ স্বেচ্ছাসেবক শহরগুলিকে জঞ্জাল মুক্ত করার কাজে নিযুক্ত হয়েছিলেন।
স্বচ্ছতা পাখওয়াড়া – স্বচ্ছতা হি সেবা ২০২৩ এবছরের ১৫ সেপ্টেম্বর থেকে দোসরা অক্টোবর পর্যন্ত আয়োজন করা হয়েছে। স্বচ্ছতা পাখওয়াড়া প্রচারাভিযানের আওতায় আইএসএল সাফাইমিত্র সুরক্ষা শিবির এবং স্বচ্ছতা দিবসের আয়োজন করা হয়েছে।
আইএসএল ২.০-র জন্য শহরগুলি আকর্ষণীয় দলের নাম ঠিক করেছে। দলের অধিনায়ক এবং দূত স্থির করা হয়েছে। এর মধ্যে রয়েছেন ব্যাডমিন্টন তারকা পি ভি সিন্ধু। এছাড়াও রিপু দামন বেভলি, স্বস্তিকা ঘোষ, রামবীর তানোয়ার প্রমুখ।
শহরগুলি স্বচ্ছতা কাজকর্মের পাশাপাশি বিভিন্ন রকম প্রতিচ্ছবি তৈরি ও মানব শৃঙ্খল তৈরি করছে। স্বচ্ছতার জন্য গড়ে তোলা হচ্ছে জনআন্দোলন। ভোপালে যে স্থানে যোগ দিবসের আয়োজন করা হয়েছিল, সেই স্থানটি একসময় ছিল পরিত্যক্ত। এনসিসি ক্যাডেট এবং স্কাউট ও গাইড, জনপ্রতিনিধিরা একযোগে স্থানটিকে পরিষ্কার করে এখানে যোগ দিবসের অনুষ্ঠানের আয়োজন করে।
কর্ণাটকের দেবনাগরিতে ভারতের মানচিত্র তৈরি করে প্রায় চার হাজার শিশু। ১০ হাজার মানুষকে খাওয়ানোর জন্য চন্ডিগড়ে আয়োজন করা হয় এক মহা লঙ্গরের। আলেপ্পিতে হ্রদগুলির স্বচ্ছতার জন্য ‘হ্রদ বাঁচাও’ নামে একটি জল ক্রীড়ার আয়োজন করা হয়।
স্বচ্ছতার জন্য জনআন্দোলন গড়ে তুলতে নাগরিকদের উৎসাহিত করতে বিভিন্ন রাজ্যের মুখ্যমন্ত্রী নানা অনুষ্ঠানে অংশ নেন। উত্তর প্রদেশের মুখ্যমন্ত্রী শ্রী যোগী আদিত্যনাথ স্বচ্ছতা হি সেবার আওতায় পাঁচজন সাফাইমিত্রকে সম্মানিত করেন। বিতরণ করেন আইএসএল ২.০ টিশার্ট ও টুপি। মণিপুরের মুখ্যমন্ত্রী এন বীরেন সিং সেই রাজ্যে স্বচ্ছ ভারত গড়ে তোলার জন্য সকলকে এগিয়ে আসার আহ্বান জানান ও স্বচ্ছতা হি সেবা প্রচারাভিযানের সূচনা করেন। উত্তরাখন্ডের মুখ্যমন্ত্রী পুষ্কর সিং ধামি ‘স্বচ্ছতা লিগ ম্যারাথন’-এর সূচনা করেন। এই ম্যারাথনের আওতায় ১০, ৫ এবং ২ কিলোমিটার দূরত্ব অতিক্রম করা হয়।
(AC/PM/AS
স্বরাষ্ট্র মন্ত্রক
ফিঙ্গারপ্রিন্ট ব্যুরোর ২১তম সর্বভারতী সম্মেলনের উদ্বোধন করেছেন কেন্দ্রীয় স্বরাষ্ট্র প্রতিমন্ত্রী শ্রী জি. কিষাণ রেড্ডি
নতুন দিল্লি, ১৩ই অক্টোবর, ২০২০
কেন্দ্রীয় স্বরাষ্ট্র প্রতিমন্ত্রী শ্রী জি. কিষাণ রেড্ডি, ফিঙ্গারপ্রিন্ট ব্যুরোর নির্দেশকদের ২১তম সর্বভারতীয় সম্মেলনের ডিজিটাল পদ্ধতিতে উদ্বোধন করেছেন। তিনি ন্যাশন্যাল ক্রাইম রেকর্ডস ব্যুরোর বৈদ্যুতিন সাইবার পরীক্ষাগারেরও উদ্বোধন করেছেন।
শ্রী রেড্ডি, তাঁর ভাষণে বলেছেন, অপরাধ ও জঙ্গীবাদের বিষয়ে প্রধানমন্ত্রী শ্রী নরেন্দ্র মোদীর নেতৃত্বাধীন সরকার জিরো টলারেন্স নীতি মেনে চলে। কেন্দ্রীয় স্বরাষ্ট্র মন্ত্রী শ্রী অমিত শাহ, দেশকে অপরাধ মুক্ত করার জন্য সচেষ্ট। সরকার, জাতপাত, ধর্ম-বর্ণের ভিত্তিতে কোনো অপরাধকে বিচার করে না। সরকার মনে করে মানবতা এবং শান্তির জন্য অপরাধকে কঠোরভাবে মোকাবিলা করতে হবে। মহিলা এবং পিছিয়ে পড়া শ্রেণির মানুষরা যাতে অপরাধের শিকার না হন এবং সকলে যাতে দ্রুত ন্যায় বিচার পান, তার জন্য নানা ব্যবস্থা গ্রহণ করা হচ্ছে।
শ্রী রেড্ডি বলেছেন, যদিও আইন শৃঙ্খলা রাজ্যের আওতাভুক্ত তবুও কেন্দ্র, অপরাধ মোকাবিলা, পুলিশ বাহিনীর আধুনিকীকরণ এবং রাজ্য সরকারগুলিকে নানাভাবে সাহায্য করার জন্য সচেষ্ট। ২০১৯ – ২০ অর্থবর্ষে দেশের বিভিন্ন পুলিশ বাহিনীর আধুনিকীকরণের জন্য সরকার, ৭৮০ কোটি টাকা মঞ্জুর করেছে।
ফিঙ্গারপ্রিন্ট অর্থাৎ আঙ্গুলের ছাপের গুরুত্বের কথা উল্লেখ করে মন্ত্রী বলেছেন, বিভিন্ন মামলার সমাধানে এটি গুরুত্বপূর্ণ । আঙ্গুলের ছাপের বিষয়ে রেকর্ডগুলির ডিজিটাল প্রক্রিয়ার সংরক্ষণের কাজ চলছে। ন্যাশনাল ক্রাইম রেকর্ড ব্যুরোর বৈদ্যুতিন সাইবার পরীক্ষাগারের উদ্বোধন করে শ্রী রেড্ডি বলেছেন, অক্টোবর মাসকে জাতীয় সাইবার নিরাপত্তা সচেতনতা মাস বলে উদযাপন করা হয়। এই অনুষ্ঠানে নিরাপত্তা বাহিনীগুলির উচ্চপদস্থ আধিকারিকরা উপস্থিত ছিলেন।
CG/CB/SFS
(Visitor Counter : 139
বিদ্যুৎমন্ত্রক
২০২১ অর্থবর্ষের প্রথম ত্রৈমাসিকে পাওয়ার গ্রিড ২,০৪৮ কোটি টাকা লাভ করেছে
নয়াদিল্লী, ১১ আগস্ট, ২০২০
কেন্দ্রের বিদ্যুৎ মন্ত্রকের অধীনস্থ মহারত্ন সংস্থা পাওয়ার গ্রিড কর্পোরেশন অফ ইন্ডিয়া লিমিটেড  দেশে বিদ্যুৎ সরবরাহের প্রধান প্রতিষ্ঠান। ২০২১ অর্থবর্ষের প্রথম ত্রৈমাসিকে এই সংস্থার মোট আয়ের পরিমাণ ৯,৮১৭ কোটি টাকা। সংস্থাটি কর দেওয়ার পর তার নিজস্ব তহবিলে ২,০৪৮ কোটি টাকা রাখতে পেরেছে। বিভিন্ন বিদ্যুৎ বন্টন সংস্থা এবং রাজ্য ও কেন্দ্রশাসিত অঞ্চলগুলির বিদ্যুৎ দপ্তরকে কোভিড-১৯এর কারণে এপ্রিল ও মে মাসে মোট ১,০৭৫ কোটি টাকা ছাড় দেওয়ার পর সংস্থাটির লাভের অঙ্ক খানিকটা কম হয়েছে। এককালীন ছাড় দেওয়ার সত্ত্বেও এই সংস্থা গত বছরে এই সময়ের তুলনায় ১৮ শতাংশ বেশি লাভ করেছে।
পাওয়ার গ্রিড সুত্রে জানানো হয়েছে সংস্থাটির বর্তমানে ১,৯০৬ কোটি টাকা মূলধন বাবদ ব্যয় হয়। এছাড়াও ১,১৮৪ কোটি টাকা বিভিন্ন সম্পত্তির জন্য ব্যয় করে। এই সময়ে পাওয়ার গ্রিড ৪০০ কিলো ভোল্টের হিরিউর- মাইসোর লাইন এবং মিরাট, কোটেশ্বর ও বালিপাড়ার সাবস্টেশনগুলি চালু করেছে। ৪০০ কিলো ভোল্টের রাজারহাট-গোকর্ণ সরবরাহ লাইনের কাজও শুরু হয়েছে। এই সংস্থার মাশুল ভিত্তিক প্রতিযোগিতামূলক নিলামের মাধ্যমে ৮টি সহায়ক প্রতিষ্ঠানের শুরু হয়েছে। আরও ১১টি এই ধরণের প্রতিষ্ঠানের কাজ শীঘ্রই শুরু হবে।
CG/CB/NS
(Visitor Counter : 129
মৎস্য ও পশু পালন এবং দুগ্ধশিল্প মন্ত্রক
দেশে এভিয়ান ইনফ্লুয়েঞ্জার সামগ্রিক পরিস্থিতি
নতুন দিল্লী, ১০ই জানুয়ারি, ২০২১
হরিয়ানার পাঞ্চকুলা জেলায়,দুটি পোলট্রি খামারের সংগৃহীত নমুনায় এভিয়ান ইনফ্লুয়েঞ্জার রিপোর্ট পসিটিভ নিশ্চিত হওয়ায় রাজ্য সরকার ৯ টি র্যাপিড রেসপন্স দল নিয়োগ করেছে।দুটি কেন্দ্রেই শুরু হয়েছে নিয়ন্ত্রণ এবং সংক্রমণ সীমিত রাখার কাজ। গুজরাটের সুরাট ও রাজস্থানের সিরোহি জেলায় কাক এবং বন্য পরিযায়ী পাখিদের নমুনায় এভিয়ান ইনফ্লুয়েঞ্জা  নিশ্চিত হয়েছে। এছাড়াও হিমাচল প্রদেশের কাংড়া জেলা থেকেও ৮৬ টি কাক এবং ২ টি বকের অস্বাভাবিক মৃত্যুর খবর পাওয়া গেছে। হিমাচল প্রদেশের নাহান,বিলাসপুর এবং মান্ডি থেকেও বেশকিছু বন্য ও পরিযায়ী পাখির অস্বাভাবিক মৃত্যুর খবর মেলায়,সেই নমুনা পরীক্ষার জন্য পাঠানো হয়েছে।
ক্ষতিগ্রস্ত রাজ্যগুলিকে,দপ্তরের পক্ষ থেকে এই সংক্রমণ যাতে আর ছড়িয়ে না পরে সে বিষয়ে নির্দেশিকা জারি করা হয়েছে। কেরালা,রাজস্থান,মধ্য প্রদেশ,হিমাচল প্রদেশ,হরিয়ানা,গুজরাট এবং উত্তর প্রদেশে সংক্রমণ নিশ্চিত হয়েছে।
দিল্লী ও মহারাষ্ট্র থেকেও নমুনা সংগ্রহ করে বিশেষ পরীক্ষাগারে, নমুনা পরীক্ষার জন্য পাঠানো হয়েছে।এই রিপোর্ট এখনও পাওয়া যায়নি। এর আগে ছত্তিশগড়ের বালদ জেলা থেকে নমুনা সংগ্রহ করে পরীক্ষা করা হলেও তাতে সংক্রমণ পাওয়া যায়নি।
কেরালার দুটি জেলায় সংক্রমণ নিয়ন্ত্রণ ও সীমিতকরণের প্রক্রিয়া শেষ হয়েছে। কেরালায় নিয়ন্ত্রণের কাজ সমাপ্ত হওয়ায় পরবর্তী নজরদারির কর্মসূচি চলছে। পাশাপাশি কেরালার জন্য কিছু নির্দেশিকা দেওয়া হয়েছে।
দেশের ক্ষতিগ্রস্ত অঞ্চলগুলির পরিস্থিতি খতিয়ে দেখতে ও নজরদারি চালাতে,কেন্দ্রীয় দল গঠন করা হয়েছে। এই দল ক্ষতিগ্রস্ত অঞ্চলগুলিতে সফর করবে। গতকাল ৯ই জানুয়ারি কেন্দ্রীয় একটি দল কেরালায় পৌছেছে। দলের সদস্যরা সংক্রমণের কেন্দ্রস্থলগুলিতে নজরদারি চালাচ্ছেন ও মহামারীর কারন খতিয়ে দেখছেন। অন্য একটি কেন্দ্রীয় দল আজ ১০ ই জানুয়ারি হিমাচল প্রদেশে পৌছে সংক্রমিত অঞ্চলে নিরীক্ষণের কাজ চালাচ্ছে।
এভিয়েন ইনফ্লুয়েঞ্জা বিষয়ে সাধারন মানুষদের সজাগ করতে এবং অহেতুক গুজব না ছড়ানোর জন্য রাজ্যগুলিকে নির্দেশ দেওয়া হয়েছে। সমস্ত রাজ্য ও কেন্দ্র শাসিত অঞ্চলগুলিকে অনুরোধ করা হয়েছে জলাভূমি,পাখির বাজার,চিড়িয়াখানা,পোলট্রি খামার ইত্যাদি জায়গায় নজরদারি চালানোর জন্য।পোলট্রি খামার গুলিতে মৃত পাখিগুলির সঠিকভাবে ব্যবস্থা করা এবং জৈব সুরক্ষা নিশ্চিত করার পরামর্শ দেওয়া হয়েছে।
তথ্যওসম্প্রচারমন্ত্রক
ফ্র্যাঙ্কফুর্ট আন্তর্জাতিক বই মেলায় ভারতীয় প্যাভিলিয়নে মহাত্মা গান্ধীর সার্ধ জন্ম শতবার্ষিকী উপলক্ষ্যে মাল্টিমিডিয়া প্রদর্শনী
নতুনদিল্লী, ১৯ অক্টোবর, ২০১৯
ফ্র্যাঙ্কফুর্ট আন্তর্জাতিক বই মেলায় ভারতীয় প্যাভিলিয়ানে মহাত্মা গান্ধীর সার্ধ জন্ম শতবার্ষিকী উপলক্ষ্যে একটি মাল্টি মিডিয়া প্রদর্শনীর আয়োজন করা হয়েছে। ডান্ডি অভিযান প্রদর্শনের মাধ্যমে আজ মহাত্মা গান্ধীর জীবন ও দর্শনের ধারণা দেওয়া হয়। ডাণ্ডি অভিযান প্রদর্শনে বহু উৎসাহী তরুণ ছাত্রছাত্রী অংশ নিয়েছিলেন।
এই উপলক্ষ্যে ফ্র্যাঙ্কফুর্টে ভারতের কনসাল জেনারেল শ্রীমতী প্রতিভা পার্কার বলেন, সারা বিশ্বে মহাত্মা গান্ধীর সার্ধ জন্ম শতবর্ষ পালিত হচ্ছে। যার ফলে তাঁর সত্য এবং অহিংসার বাণী আবারও আলোচিত হচ্ছে। এই অনুষ্ঠানে অংশগ্রহণকারী ছাত্রছাত্রীদের তিনি পুরষ্কার বিতরণ করেন। অনুষ্ঠানে অংশগ্রহণকারীরা বিশ্বকে আরো সুন্দর করে গড়ে তোলার লক্ষ্যে বাপুর পথ অনুসরণ করার শপথ নেন।
ফ্র্যাঙ্কফুর্ট বই মেলায় তথ্য ও সম্প্রচার মন্ত্রক প্রতি বছর অংশগ্রহণ করে। কিন্তু এবছরই প্রথম মাল্টি মিডিয়া প্রদর্শনী আয়োজন করা হয়েছে। এই প্যাভিলিয়ান এবছর দর্শকদের নজর কেড়েছে। এখানে টাচ স্ক্রিনের মাধ্যমে মহাত্মা গান্ধী সহ বিশিষ্ট নেতৃবৃন্দের বিষয়ে প্রাসঙ্গিক নানা তথ্য দ্রুত পাওয়া যাচ্ছে।
ফ্র্যাঙ্কফুর্ট আন্তর্জাতিক বই মেলা সর্ববৃহৎ এবং গুরুত্বপূর্ণ বই মেলা। প্রতি বছর নভেম্বরে এই মেলা হয়। এই বছর ১৬ থেকে ২০ তারিখ౼ ৫ দিন এই মেলা অনুষ্ঠিত হচ্ছে।
CG/CB
(Visitor Counter : 61
ইস্পাতমন্ত্রক
দেশের ইস্পাত-ভিত্তিক চালু শিল্প
নয়াদিল্লি, ১৮ মার্চ, ২০২০
২০১৮-১৯-এ দেশে ইস্পাত-ভিত্তিক শিল্পের সংখ্যা ছিল ১,২১৭টি। ইস্পাত এবং ইস্পাতজাত পণ্য ২০১৮-১৯-এ আমদানি হয়েছে ১৭.৯৭ মিলিয়ন টন, রপ্তানি হয়েছে ১৫.৯ মিলিয়ন টন। দেশে লৌহ আকর যতটা উৎপাদন হয় তা দেশজ ইস্পাত শিল্পের চাহিদা মেটানোর জন্য যথেষ্ট। তবে কোকিং কয়লার পুরো চাহিদা মেটেনা কারণ দেশে কোকিং কয়লার সরবরাহ সীমিত। তাই কোকিং কয়লা আমদানি করা ছাড়া উপায় নেই। গত বছর অর্থাৎ, ২০১৮-১৯-এ লৌহ আকরিক সরবরাহ হয়েছিল ২০৭.৭ মেট্রিক টন যেখানে চাহিদা ছিল ১৮৯ মেট্রিক টন। কোকিং কোলের চাহিদা ছিল ৯৮.৩৭ মেট্রিক টন। এর মধ্যে ৫১.৮৩ মেট্রিক টন আমদানি করা হয়েছে। ২০১৮-১৯-এ ইস্পাত-ভিত্তিক ১,২১৭টি চালু শিল্পের মধ্যে পশ্চিমবঙ্গে আছে ৫৮টি।
আজ রাজ্যসভায় লিখিত জবাবে একথা জানিয়েছেন কেন্দ্রীয় ইস্পাত মন্ত্রী শ্রী ধর্মেন্দ্র প্রধান।
CG/AP/DM
(Visitor Counter : 78
আয়ুষ
দিল্লীর এইমসে ইন্টিগ্রেটিভ মেডিসিন বিভাগ স্থাপনে কেন্দ্রীয় আয়ুষ মন্ত্রক এবং এইমস একযোগে কাজ করার সিদ্ধান্ত নিয়েছে
নতুনদিল্লী, ৯ ডিসেম্বর, ২০২০
দিল্লীর এইমসে ইন্টিগ্রেটিভ মেডিসিন বিভাগ স্থাপনে কেন্দ্রীয় আয়ুষ মন্ত্রক এবং এইমস একযোগে কাজ করার সিদ্ধান্ত নিয়েছে। আয়ুষ সচিব রাজেশ কোটিচা এবং এইমসের নির্দেশক ডা: রণদীপ গুলেরিয়া আজ যৌথ ভাবে দিল্লীর এইমস পরিদর্শন এবং পর্যালোচনার পর দিল্লির এইমসে সমন্বিত ওষুধ এবং গবেষণা কেন্দ্র গঠনের সিদ্ধান্ত নেওয়া হয়। সিআইএমআর ইতিমধ্যেই উৎকর্ষ কেন্দ্র প্রকল্পের অধীনে কেন্দ্রীয় আয়ুষ মন্ত্রকের একাধিক প্রশংসা পেয়েছে।
আজকের এই যৌথ পরিদর্শন এবং পর্যালোচনা বৈঠকে অংশ নেন সিআইএমআরের নির্দেশক ডা: গৌতম শর্মা এবং আয়ুষ মন্ত্রকের পদস্থ আধিকারিকরা। যোগ এবং আয়ুর্বেদ নিয়ে গবেষণা করে সিআইএমআর বিশেষ সাফল্য পেয়েছে। কেন্দ্রীয় আয়ুষ মন্ত্রক এবং এইমস, সিআইএমআরের গবেষণার কাজকে আরও প্রসারিত করতে একযোগে কাজ করার সিদ্ধান্ত নিয়েছে।
সিআইএমআরের গবেষণার প্রসারে পরবর্তী পদক্ষেপ হিসাবে ঠিক হয়েছে এইমসে বহির্বিভাগ এবং ওয়ার্ডে কিছু শয্যা নির্দিষ্ট করা হবে। আয়ুষ সচিব এবং এইমসের নির্দেশক মত প্রকাশ করেন যে আইসিএমআরের গবেষণা এবং রোগীদের আগ্রহের দিকে তাকিয়ে অদূর ভবিষ্যতে এইমসে ইন্টিগ্রেটিভ মেডিসিনের একটি পৃথক ও স্থায়ী বিভাগ গঠনের প্রয়োজন হতে পারে। পরবর্তীকালে এই বিভাগের জন্য বিশেষজ্ঞ চিকিৎসক এবং কর্মী নিয়োগ করা হবে।
আয়ুষ সচিব জানান, কেন্দ্রীয় আয়ুষ মন্ত্রক সিআইএমআরকে গবেষণার কাজে সব ধরনের সহায়তা দেবে। কোভিড-19 অতিমারী মোকাবিলায় সিআইএমআর, সাধারন মানুষের স্বাস্থ্য বিষয়ে বড় ভূমিকা পালন করেছে।
কোভিড চিকিৎসার পর আয়ুর্বেদ এবং যোগের মাধ্যমে কিভাবে রোগীকে আরও বেশী করে কর্মক্ষম করা যায় সে বিষয়ে এইমস এবং সিআইএমআর সমন্বিত কার্যক্রম চালু করবে।
হরিয়ানার ঝজ্জরে ন্যাশানাল ক্যান্সার ইন্সটিটিউটে সমন্বিত আয়ুশ ক্যান্সার কেন্দ্র গঠনের কাজের অগ্রগতি বিষয়টিও পর্য্যালোচনা করা হয়েছে। এই কেন্দ্রটির কাজ দ্রুত শেষ করার ওপর জোর দেওয়া হয়েছে।
উচ্চপর্যায়ের এক প্রতিনিধি দল আজ সিআইএমআর পরিদর্শন করেন।একই সঙ্গে তাঁরা সংস্থাটির কোভিড সংক্রান্ত গবেষণার ওপর একটি উপস্থাপনাতেও অংশ নেন। প্রতিনিধিরা সিআইএমআরের গবেষক এবং কর্মীদের, তাঁদের উন্নতমানের গবেষণা এবং চিকিৎসার প্রশংসা করেন।